देवनागरी

[right|thumb|300px|'''देवनागरी लिपि''' में लिखी [ऋग्वेद की पांडुलिपि।]]

**देवनागरी लिपि** भारतीय उपमहाद्वीप में प्रयुक्त एक प्रमुख लिपि है। इसका उपयोग मुख्य रूप से हिंदी, मराठी, संस्कृत, पालि, नेपाली, कोंकणी, मैथिली और बोड़ो जैसी भाषाओं को लिखने के लिए किया जाता है। कुछ अन्य भाषाएँ, जैसे सिंधी और पंजाबी, सीमित या वैकल्पिक रूप में भी देवनागरी में लिखी जाती हैं। यह लिपि प्राचीन ब्राह्मी लिपि पर आधारित है और बाएँ से दाएँ लिखी जाने वाली एक आबूगीदा प्रकार की लेखन प्रणाली है।

देवनागरी लिपि में अधिकतम 52 अक्षर हो सकते हैं, जिनमें लगभग 14 स्वर और 38 व्यंजन शामिल हैं। यह संख्या भाषाओं पर निर्भर करती है (हिंदी में 11 स्वर व 33 मूल व्यंजन)। स्वर और व्यंजन के अतिरिक्त कई संयुक्त व्यंजन (ligatures) और आधुनिक ध्वनियाँ जैसे क़, ख़, ग़, ज़, फ़, ड़, ढ़ आदि भी प्रयोग में आते हैं।। यह लिपि आज 100 से अधिक भाषाओं को लिखने के लिए प्रयुक्त होती है। देवनागरी का विकास ब्राह्मी से होकर गुप्त लिपि और नागरी लिपि के माध्यम से हुआ। इसका स्पष्ट और नियमित उपयोग लगभग 7वीं शताब्दी ईस्वी से देखा जाता है।

इस लिपि की संरचना ध्वन्यात्मक है, अर्थात इसके अक्षर सामान्यतः भाषा के उच्चारण को दर्शाते हैं। रोमन लिपि के विपरीत देवनागरी में अक्षरों के बड़े और छोटे रूप (uppercase–lowercase) नहीं होते। देवनागरी की एक प्रमुख विशेषता अक्षरों के ऊपर चलने वाली क्षैतिज रेखा है, जिसे **शिरोरेखा** कहा जाता है।

देवनागरी लिपि का रूप सामान्यतः चौकोर ढाँचे और संतुलित गोल आकृतियों के कारण पहचाना जाता है। देखने में यह अन्य भारतीय लिपियों, जैसे पूर्वी नागरी लिपि और गुरमुखी लिपि, से अलग दिखाई देती है, किंतु इन लिपियों के साथ इसकी कई संरचनात्मक समानताएँ भी हैं क्योंकि इनका विकास भी प्राचीन ब्राह्मी परंपरा से ही हुआ है।

वर्तमान समय में देवनागरी का उपयोग मुख्यतः हिंदी, मराठी, संस्कृत, पालि, नेपाली, कोंकणी, मैथिली और बोड़ो जैसी भाषाओं को लिखने के लिए किया जाता है। इसके अतिरिक्त कुछ अन्य भाषाओं के लिए भी इसका सीमित या वैकल्पिक उपयोग किया जाता है, तथा ककबरक के लिए देवनागरी के उपयोग का प्रस्ताव भी दिया गया है।

## परिचय
अधिकतर भाषाओं की तरह देवनागरी भी बाएँ से दाएँ लिखी जाती है। प्रत्येक शब्द के ऊपर एक रेखा खिंची होती है (कुछ वर्णों के ऊपर रेखा नहीं होती), जिसे शिरोरेखा कहते हैं। देवनागरी का विकास ब्राह्मी लिपि से हुआ है। यह एक ध्वन्यात्मक लिपि है, जो वर्तमान समय में प्रचलित लिपियों (रोमन, अरबी, चीनी आदि) में सबसे अधिक वैज्ञानिक मानी जाती है। इससे वैज्ञानिक और व्यापक लिपि शायद केवल अंतर्राष्ट्रीय ध्वन्यात्मक वर्णमाला (अंध्वव) है। भारत की कई लिपियाँ देवनागरी से बहुत मिलती-जुलती हैं, जैसे बांग्ला, गुजराती, गुरमुखी आदि। कंप्यूटर प्रोग्रामों की सहायता से भारतीय लिपियों का परस्पर परिवर्तन बहुत आसान हो गया है।

भारतीय भाषाओं के किसी भी शब्द या ध्वनि को देवनागरी लिपि में ज्यों का त्यों लिखा जा सकता है, और फिर लिखे पाठ को लगभग ‘हू-ब-हू’ उच्चारण किया जा सकता है। यह रोमन लिपि और अन्य कई लिपियों में सामान्यतः संभव नहीं होता, जब तक कि उनका विशेष मानकीकरण न किया जाए, जैसे आइट्राँस, हंटेरियन या अंतर्राष्ट्रीय संस्कृत लिप्यंतरण वर्णमाला।

इसमें कुल 52 अक्षर हैं, जिनमें लगभग 14 स्वर और 38 व्यंजन शामिल हैं। यह संख्या भाषाओं पर निर्भर करती है। अक्षरों की क्रम-विन्यास भी बहुत वैज्ञानिक है। स्वर, व्यंजन, कोमल–कठोर, महाप्राण और अल्पप्राण, अनुनासिक्य–अंतस्थ–उष्म आदि वर्गीकरण भी वैज्ञानिक हैं।

भारत तथा एशिया की अनेक लिपियों के संकेत देवनागरी से अलग हैं, लेकिन उच्चारण और वर्णक्रम आदि देवनागरी के समान हैं, क्योंकि वे सभी ब्राह्मी लिपि से उत्पन्न हुई हैं (उर्दू को छोड़कर)। इसलिए इन लिपियों का परस्पर लिप्यंतरण आसानी से किया जा सकता है। देवनागरी लेखन की दृष्टि से सरल, सौंदर्य की दृष्टि से सुंदर और वाचन की दृष्टि से सुपाठ्य है।

## देवनागरी शब्द की व्युत्पत्ति
**देवनागरी** या **नागरी** नाम का प्रयोग "क्यों" प्रारंभ हुआ और इस का व्युत्पत्तिपरक प्रवृत्तिनिमित्त क्या था, यह अब तक पूर्णतः निश्चित नहीं है।

**(क)** 'नागर' अपभ्रंश या गुजराती 'नागर' ब्राह्मणों से उस का संबंध बताया गया है परंतु दृढ़ प्रमाण के अभाव में यह मत संदिग्ध है।

**(ख)** दक्षिण में इसका प्राचीन नाम "नंदिनागरी" था। हो सकता है कि  "नंदिनागर" कोई स्थानसूचक हो और इस लिपि का उस से कुछ संबंध रहा हो।

**(ग)** यह भी हो सकता है कि "नागर" जन इस में लिखा करते थे, अत: "नागरी" अभिधान पड़ा और जब संस्कृत के ग्रंथ भी इस में लिखे जाने लगे तब "देवनागरी" भी कहा गया।

**(घ)** सांकेतिक चिह्नों या देवताओं की उपासना में प्रयुक्त त्रिकोण, चक्र आदि संकेतचिह्नों को "देवनागर" कहते थे। कालांतर में नाम के प्रथमाक्षरों का उन से बोध होने लगा और जिस लिपि में उन को स्थान मिला - वह 'देवनागरी' या 'नागरी' कही गई। इन सब पक्षों के मूल में कल्पना का प्राधान्य है, निश्चयात्मक प्रमाण अनुपलब्ध हैं।

## इतिहास

[thumb| [मुंबई के परेल नामक उपनगर में प्राप्त प्राचीन देवनागरी शिलालेख। यह सन् ११०९ ई॰ में बनाया गया था।]]
[right|thumb|200px|[वाराणसी में देवनागरी लिपि में लिखे विज्ञापन]]
thumb| मुंबई के सार्वजनिक यातायात के टिकट पर देवनागरी।
[thumb| [मेलबॉर्न|मेलबर्न ऑस्ट्रेलिया की एक ट्राम पर देवनागरी लिपि]]
देवनागरी, भारत, नेपाल, तिब्बत और दक्षिण पूर्व एशिया की लिपियों के ब्राह्मी लिपि परिवार का हिस्सा है। गुजरात से कुछ अभिलेख प्राप्त हुए हैं जिन की भाषा संस्कृत है और लिपि नागरी लिपि। ये अभिलेख पहली ईसवी से लेकर चौथी ईसवी के कालखंड के हैं। ध्यातव्य है कि नागरी लिपि, देवनागरी से बहुत निकट है और देवनागरी का पूर्वरूप है। अतः ये अभिलेख इस बात के साक्ष्य हैं कि प्रथम शताब्दी में भी भारत में देवनागरी का उपयोग आरंभ हो चुका था। नागरी, सिद्धम और शारदा तीनों ही ब्राह्मी की वंशज हैं। रुद्रदमन के शिलालेखों का समय प्रथम शताब्दी का समय है और इस की लिपि की देवनागरी से निकटता पहचानी जा सकती हैं। जबकि देवनागरी का जो वर्तमान मानक स्वरूप है, वैसी देवनागरी का उपयोग १००० ई॰ के पहले आरंभ हो चुका था। 

मध्यकाल के शिलालेखों के अध्ययन से स्पष्ट होता है कि नागरी से संबंधित लिपियों का बड़े पैमाने पर प्रसार होने लगा था। कहीं कहीं स्थानीय लिपि और नागरी लिपि दोनों में सूचनाएँ अंकित मिलतीं हैं।  उदाहरण के लिए, ७वीं–८वीं शताब्दी के पट्टदकल्लु मंदिर (कर्नाटक) के स्तंभ पर सिद्धमात्रिका और तेलुगु-कन्नड़ लिपि के आरंभिक रूप दोनों में ही सूचना लिखी हुई है। कांगड़ा (हिमाचल प्रदेश) के ज्वालामुखी अभिलेख में शारदा और देवनागरी दोनों में लिखा हुआ है। 

७वीं शताब्दी तक देवनागरी का नियमित रूप से उपयोग होना आरंभ हो गया था और लगभग १००० ई॰ तक देवनागरी का पूर्ण विकास हो गया था।

डॉ॰ द्वारिका प्रसाद सक्सेना के अनुसार सर्वप्रथम देवनागरी लिपि का प्रयोग गुजरात के नरेश जयभट्ट (७००–८०० ई॰) के शिलालेख में मिलता है। आठवीं शताब्दी में चित्रकूट, नवीं में बड़ौदा के ध्रुवराज भी अपने राज्यादेशों में इस लिपि का उपयोग किया हैं।

७५८ ई॰ का राष्ट्रकूट राजा दंतिदुर्ग का सामगढ़ ताम्रपट मिलता है जिस पर देवनागरी अंकित है। शिलाहारवंश के गंडारादित्य प्रथम के उत्कीर्ण लेख की लिपि देवनागरी है। इस का समय बारहवीं शताब्दी हैं। ग्यारहवीं शताब्दी के चोलराजा राजेंद्र के सिक्के मिले हैं जिन पर देवनागरी लिपि अंकित है। राष्ट्रकूट राजा इंद्रराज (दसवीं शताब्दी) के लेख में भी देवनागरी का व्यवहार किया है। प्रतिहार राजा महेंद्रपाल (८९१–९०७ ई॰) का दानपत्र भी देवनागरी लिपि में है।

कनिंघम की पुस्तक में सबसे प्राचीन मुसलमानों सिक्के के रूप में महमूद गजनवी द्वारा चलाये गए चाँदी के सिक्के का वर्णन है जिस पर देवनागरी लिपि में संस्कृत अंकित है। मुहम्मद विनसाम (११९२ - १२०५) के सिक्कों पर लक्ष्मी की मूर्ति के साथ देवनागरी लिपि का व्यवहार हुआ है। शम्सुद्दीन इल्तुतमिश (१२१० - १२३५) तथा अकबर के सिक्कों पर भी देवनागरी अंकित है।

## भाषाविज्ञान की दृष्टि से देवनागरी लिपि
आधुनिक भाषावैज्ञानिक दृष्टि से देवनागरी लिपि अक्षरात्मक (सिलैबिक) लिपि मानी जाती है। लिपि के विकाससोपानों की दृष्टि से "चित्रात्मक", "भावात्मक" और "भावचित्रात्मक" लिपियों के अनंतर "अक्षरात्मक" स्तर की लिपियों का विकास माना जाता है। भारतीय भाषाविज्ञानविज्ञों के मत और दृष्टि से लिपि की अक्षरात्मक अवस्था के बाद वर्णात्मक अवस्था का विकास हुआ। सबसे विकसित अवस्था ध्वन्यात्मक (फोनेटिक) लिपि की मानी गयी है। "देवनागरी" को अक्षरात्मक इसलिए कहा जाता है कि इसके वर्ण-अक्षर (सिलेबिल) हैं - स्वर भी और व्यंजन भी। "क", "ख" आदि व्यंजन सस्वर हैं - अकारयुक्त हैं। वे केवल ध्वनियाँ नहीं हैं अपितु सस्वर अक्षर हैं। अत: यूनानी, रोमन आदि वर्णमालाएँ हैं परंतु यहाँ यह ध्यान रखने की बात है कि भारत की "ब्राह्मी" या "भारती" वर्णमाला की ध्वनियों में व्यंजनों का "पाणिनि" ने वर्णसमाम्नाय के १४ सूत्रों में जो स्वरूप परिचय दिया है, उस के विषय में "पतंजलि" (द्वितीय शताब्दी ई॰ पू॰) ने यह स्पष्ट बता दिया है कि व्यंजनों में संनियोजित "अकार" स्वर का उपयोग केवल उच्चारण के उद्देश्य से है। वह तत्वतः वर्ण का अंग नहीं है। इस दृष्टि से विचार करते हुए कहा जा सकता है कि **देवनागरी लिपि की वर्णमाला तत्वतः ध्वन्यात्मक है, अक्षरात्मक नहीं।**

## देवनागरी वर्णमाला
### '''स्वर'''
निम्नलिखित स्वर आधुनिक मानक हिंदी के लिये दिए गए हैं। संस्कृत में इन के उच्चारण थोड़े अलग होते हैं।

संस्कृत में **ऐ** दो स्वरों का युग्म होता है और "अ-इ" या "आ-इ" की तरह बोला जाता है। इसी तरह **औ** "अ-उ" या "आ-उ" की तरह बोला जाता है।

इसके अलावा हिंदी और संस्कृत में— 
* ** ऋ** — आधुनिक हिंदी में "रि" की तरह
* **ॠ** — केवल संस्कृत में
* **ऌ** — केवल संस्कृत में
* **ॡ** — केवल संस्कृत में
* **अं** — ङ्, ञ्, ण्, न्, म्  के लिये या स्वर का नासिकीकरण करने के लिये
* **अँ** — स्वर का नासिकीकरण करने के लिये
* **अः** — अघोष "ह्" (निःश्वास) के लिये
* **ऍ** और **ऑ** — इन का उपयोग मराठी और कभी कभी हिंदी में अंग्रेज़ी शब्दों का निकटतम उच्चारण तथा लेखन करने के लिए किया जाता है।

### '''व्यंजन'''
जब किसी स्वर प्रयोग नहीं हो, तो वहाँ पर 'अ' (अर्थात श्वा का स्वर) माना जाता है। स्वर के न होने को हलंत् अथवा विराम से दर्शाया जाता है। जैसे कि क्‌, ख्‌, ग्‌, घ्‌। जिन वर्णो को बोलने के लिए स्वर की सहायता लेनी पड़ती है उन्हें व्यंजन कहते है। दूसरे शब्दो में, व्यंजन उन वर्णों को कहते हैं, जिन के उच्चारण में स्वर वर्णों की सहायता ली जाती है।

;नोट करें—
* इनमें से **ळ** (मूर्धन्य पार्श्विक अंतस्थ) एक अतिरिक्त व्यंजन है जिसका प्रयोग हिंदी में नहीं होता है। मराठी, वैदिक संस्कृत, कोंकणी, मेवाड़ी, हरियाणा और पश्चिमी उत्तर प्रदेश की खड़ी बोली इत्यादि में  इसका प्रयोग किया जाता है।
* संस्कृत में '''ष''' का उच्चारण ऐसे होता था: जीभ की नोक को मूर्धा (मुँह की छत) की ओर उठाकर **श** जैसी आवाज़ करना। शुक्ल यजुर्वेद की माध्यंदिनी शाखा में कुछ वाक्यों में **ष** का उच्चारण **ख** की तरह करना मान्य था। यदि यह 'ट्, ठ्, ड्, ढ्' ध्वनियों से पहले न आए तो इसका उच्चारण आजकल हिंदी में तालव्य (श) होता है।
* हिंदी में **ण** का उच्चारण ज़्यादातर **ड़ँ** की तरह होता है, यानि कि जीभ मुँह की छत को एक ज़ोरदार ठोकर मारती है। पर संस्कृत में ण का उच्चारण **न** की तरह बिना ठोकर मारे होता था, अंतर केवल इतना कि जीभ **ण** के समय मुँह की छत को छूती है।

### नुक़्ता वाले व्यंजन
हिंदी भाषा में मुख्यतः अरबी और फ़ारसी भाषाओं से आए शब्दों को देवनागरी में लिखने के लिये कुछ वर्णों के नीचे बिंदु लगे वर्णों का प्रयोग किया जाता है (जैसे क़, ज़ आदि)। परंतु संस्कृत, मराठी, नेपाली एवं अन्य भाषाओं को देवनागरी में लिखने में भी बिंदु का प्रयोग नहीं किया जाता है।

**थ़** का प्रयोग मुख्यतः पहाड़ी भाषाओं में होता है जैसे की डोगरी (की उत्तरी उपभाषाओं) में "आँसू" के लिए शब्द है "अथ़्रू"। हिंदी में **ड़** और **ढ़** व्यंजन फ़ारसी या अरबी से नहीं लिए गए हैं, न ही ये संस्कृत में पाये जाये हैं। असल में ये संस्कृत के साधारण **ड/ट** और **ढ/ठ** के बदले हुए रूप हैं।

### विराम चिह्न, वैदिक चिह्न आदि

### देवनागरी अंक
देवनागरी अंक निम्न रूप में लिखे जाते हैं :

*नोट:* आधुनिक देवनागरी में मुख्य रूप से भारतीय अंकों का अंतर्राष्ट्रीय रूप (0–9) का प्रयोग किया जाता है; देवनागरी अंक छोटे-मोटे कामों या पारंपरिक लेखन में ही प्रयुक्त होते हैं।

### देवनागरी संयुक्ताक्षर
देवनागरी लिपि में दो व्यंजन का संयुक्ताक्षर निम्न रूप में लिखा जाता है :


ब्राह्मी परिवार की लिपियों में देवनागरी लिपि में सबसे अधिक संयुक्ताक्षर समर्थित हैं। डिजिटल उपकरणों पर छंदस फ़ॉन्ट देवनागरी में बहुत संयुक्ताक्षर समर्थन हैं।
250px|thumb| '''द् + ध् + र् + य''' संयुक्ताक्षर

### पुरानी देवनागरी
पुराने समय में प्रयुक्त हुई जाने वाली देवनागरी के कुछ वर्ण आधुनिक देवनागरी से भिन्न हैं।

= देवनागरी लिपि के गुण =

* भारतीय भाषाओं के लिये वर्णों की पूर्णता एवं संपन्नता (५२ वर्ण, न बहुत अधिक न बहुत कम)।
* **एक ध्वनि के लिये एक सांकेतिक चिह्न** — जैसा बोलें वैसा लिखें।
* **लेखन और [[उच्चारण]] और में एकरुपता** — जैसा लिखें, वैसे पढ़ें।
* **एक सांकेतिक चिह्न द्वारा केवल एक ध्वनि का निरूपण** — जैसा लिखें वैसा पढ़ें।

:उपरोक्त दोनों गुणों के कारण ब्राह्मी लिपि का उपयोग करने वाली सभी भारतीय भाषाएँ 'स्पेलिंग की समस्या' से मुक्त हैं।

* **स्वर और व्यंजन में तर्कसंगत एवं वैज्ञानिक क्रम-विन्यास** — देवनागरी के वर्णों का क्रमविन्यास उनके उच्चारण के स्थान (ओष्ठ्य, दंत्य, तालव्य, मूर्धन्य आदि) को ध्यान में रखते हुए बनाया गया है। इसके अतिरिक्त वर्ण-क्रम के निर्धारण में भाषा-विज्ञान के कई अन्य पहलुओ का भी ध्यान रखा गया है। देवनागरी की वर्णमाला (वास्तव में, ब्राह्मी से उत्पन्न सभी लिपियों की वर्णमालाएँ) एक अत्यंत तर्कपूर्ण ध्वन्यात्मक क्रम (phonetic order) में व्यवस्थित है। यह क्रम इतना तर्कपूर्ण है कि अंतर्राष्ट्रीय ध्वन्यात्मक संघ (IPA) ने अंतर्राष्ट्रीय ध्वन्यात्मक वर्णमाला के निर्माण के लिये मामूली परिवर्तनों के साथ इसी क्रम को अंगीकार कर लिया।

* **वर्णों का [[प्रत्याहार]] रूप में उपयोग** : माहेश्वर सूत्र में देवनागरी वर्णों को एक विशिष्ट क्रम में सजाया गया है। इसमें से किसी वर्ण से आरंभ करके किसी दूसरे वर्ण तक के वर्णसमूह को दो अक्षर का एक छोटा नाम दे दिया जाता है जिसे 'प्रत्याहार' कहते हैं। प्रत्याहार का प्रयोग करते हुए संधि आदि के नियम अत्यंत सरल और संक्षिप्त ढंग से दिए गये हैं (जैसे, *आद् गुणः*)

* देवनागरी लिपि के वर्णों का उपयोग संख्याओं को निरूपित करने के लिये किया जाता रहा है। (देखिए कटपयादि, भूतसंख्या तथा आर्यभट्ट की संख्यापद्धति)

* **मात्राओं की संख्या के आधार पर [[छंद|छंदों]] का वर्गीकरण** : यह भारतीय लिपियों की अद्भुत विशेषता है कि किसी पद्य के लिखित रूप से मात्राओं और उनके क्रम को गिनकर बताया जा सकता है कि कौन सा छंद है। रोमन, अरबी एवं अन्य में यह गुण अप्राप्य है।

* **लिपि चिह्नों के नाम और ध्वनि में कोई अंतर नहीं** (जैसे रोमन में अक्षर का नाम “बी” है और ध्वनि “ब” है)

* **लेखन और [[मुद्रण]] में एकरूपता** (रोमन, अरबी और फ़ारसी में हस्तलिखित और मुद्रित रूप अलग-अलग हैं)

* देवनागरी, 'स्माल लेटर" और 'कैपिटल लेटर' की अवैज्ञानिक व्यवस्था से मुक्त है।

* **मात्राओं का प्रयोग **
thumb|600px|center|'''क''' के उपर विभिन्न मात्राएँ लगाने के बाद का स्वरूप

* **अर्ध-अक्षर के रूप की सुगमता** : खड़ी पाई को हटाकर, दायें से बायें क्रम में लिखकर तथा अर्द्ध अक्षर को ऊपर तथा उसके नीचे पूर्ण अक्षर को लिखकर, ऊपर नीचे क्रम में संयुक्ताक्षर बनाने की दो प्रकार की रीति प्रचलित है।

* **अन्य** - बायें से दायें, शिरोरेखा, संयुक्ताक्षरों का प्रयोग, अधिकांश वर्णों में एक उर्ध्व-रेखा की प्रधानता, अनेक ध्वनियों को निरूपित करने की क्षमता आदि।

* भारतवर्ष के साहित्य में कुछ ऐसे रूप विकसित हुए हैं जो दायें-से-बायें अथवा बाये-से-दायें पढ़ने पर समान रहते हैं। उदाहरणस्वरूप केशवदास का एक सवैया लीजिए :

:: *माँ सस मोह सजै बन बीन, नवीन बजै सह मोस समा।* 
:: *मार लतानि बनावति सारि, रिसाति वनाबनि ताल रमा ॥*

:: *मानव ही रहि मोरद मोद, दमोदर मोहि रही वनमा।* 
:: *माल बनी बल केसबदास, सदा बसकेल बनी बलमा ॥*

:इस सवैया की किसी भी पंक्ति को किसी ओर से भी पढिये, कोई अंतर नहीं पड़ेगा।
  
:: *सदा सील तुम सरद के दरस हर तरह खास। *
:: *सखा हर तरह सरद के सर सम तुलसीदास॥*

## देवनागरी लिपि के दोष
right|thumb|300px|लेकिन लगभग सभी भारतीय लिपियों में '''छोटी इ या छोटी ए (ऎ) की मात्रा''' व्यंजन के पहले ही लगती है।
*(१) कुल मिलाकर 403 टाइप होने के कारण टंकण, मुद्रण में कठिनाई। किंतु आधुनिक मुद्रक तकनीक के लिए यह कोई समस्या नहीं है।
*(२) कुछ लोग शिरोरेखा का प्रयोग अनावश्यक मानते हैं।
*(३) अनावश्यक वर्ण (ऋ, ॠ, लृ, ॡ, ष)— बहुत से लोग इनका शुद्ध उच्चारण नहीं कर पाते।
*(४) द्विरूप वर्ण (अ, ज्ञ, क्ष, त्र, छ, झ, ण, श) आदि को दो-दो प्रकार से लिखा जाता है।
*(५) समरूप वर्ण (ख में र+व का, घ में ध का, म में भ का भ्रम होना)।
*(६) वर्णों के संयुक्त करने की व्यवस्था एकसमान नहीं है।
*(७) अनुस्वार एवं अनुनासिका के प्रयोग में एकरूपता का अभाव।
*(८) त्वरापूर्ण लेखन नहीं क्योंकि लेखन में हाथ बार-बार उठाना पड़ता है।
*(९) वर्णों के संयुक्तीकरण में र के प्रयोग को लेकर अनेक लोगों को भ्रम की स्थिति।
*(११) इ की मात्रा (ि) का लेखन वर्ण के पहले, किंतु उच्चारण वर्ण के बाद।

## देवनागरी पर महापुरुषों के विचार
आचार्य विनोबा भावे संसार की अनेक लिपियों के जानकार थे। उनकी स्पष्ट धारणा थी कि देवनागरी लिपि भारत ही नहीं, संसार की सर्वाधिक वैज्ञानिक लिपि है। अगर भारत की सब भाषाओं के लिए इसका व्यवहार चल पड़े तो सारे भारतीय एक दूसरे के बिल्कुल नज़दीक आ जाएँगे। हिंदुस्तान की एकता में देवनागरी लिपि हिंदी से ही अधिक उपयोगी हो सकती है। मदभुशी अनंतशयनम अयंगार तो दक्षिण भारतीय भाषाओं के लिए भी देवनागरी की संभावना स्वीकार करते थे। सेठ गोविंद दास इसे राष्ट्रीय लिपि घोषित करने के पक्ष में थे।

*(१) हिंदुस्तान की एकता के लिये हिंदी भाषा जितना काम देगी, उससे बहुत अधिक काम देवनागरी लिपि दे सकती है।
::— **आचार्य विनोबा भावे**

*(२) देवनागरी किसी भी लिपि की तुलना में अधिक वैज्ञानिक एवं व्यवस्थित लिपि है। 
::— **सर विलियम जोन्स**

*(३) मानव मस्तिष्क से निकली हुई वर्णमालाओं में नागरी सबसे अधिक **पूर्ण** वर्णमाला है। 
::— **जान क्राइस्ट**

*(४) उर्दू लिखने के लिये देवनागरी लिपि अपनाने से उर्दू उत्कर्ष को प्राप्त होगी। 
::— **ख़ुशवंत सिंह**

*(५) The Devanagari alphabet is a splendid monument of phonological accuracy, in the sciences of language. 
::— **मोहन लाल विद्यार्थी** - Indian Culture Through the Ages, p.&nbsp;61

*(६) एक सर्वमान्य लिपि स्वीकार करने से भारत की विभिन्न भाषाओं में जो ज्ञान का भंडार भरा है उसे प्राप्त करने का एक साधारण व्यक्ति को सहज ही अवसर प्राप्त होगा। हमारे लिए यदि कोई सर्व-मान्य लिपि स्वीकार करना संभव है तो वह देवनागरी है। 
::— **महोम्मेदाली करीम छागला**

*(७) प्राचीन भारत के महत्तम उपलब्धियों में से एक उसकी विलक्षण वर्णमाला है जिसमें प्रथम स्वर आते हैं और फिर व्यंजन जो सभी उत्पत्ति क्रम के अनुसार अत्यंत वैज्ञानिक ढंग से वर्गीकृत किये गए हैं। इस वर्णमाला का अविचारित रूप से वर्गीकृत तथा अपर्याप्त रोमन वर्णमाला से, जो तीन हजार वर्षों से क्रमशः विकसित हो रही थी, पर्याप्त अंतर है।
::— **आर्थर लेवेलिन बाशम**, "द वंडर दैट वाज इंडिया" के लेखक और इतिहासविद्

## भारत के लिये देवनागरी का महत्त्व

बहुत से लोगों का विचार है कि भारत में अनेकों भाषाएँ होना कोई समस्या नहीं है जबकि उनकी लिपियाँ अलग-अलग होना बहुत बड़ी समस्या है। न्यायमूर्ति शारदा चरण मित्र (१८४८–१९१७) ने भारत जैसे विशाल बहुभाषा-भाषी और बहुजातीय राष्ट्र को एक सूत्र में बाँधने के उद्देश्य से ‘एक लिपि विस्तार परिषद’ की स्थापना की थी और परिषद की ओर से १९०७ में ‘देवनागर’ नामक मासिक पत्र निकाला था जो बीच में कुछ व्यवधान के बावजूद उनके जीवन पर्यंत अर्थात्‌ सन्‌  १९१७ तक निकलता रहा।

गाँधीजी ने १९४० में गुजराती भाषा की एक पुस्तक को देवनागरी लिपि में छपवाया और इसका उद्देश्य बताया था कि मेरा सपना है कि संस्कृत से निकली हर भाषा की लिपि देवनागरी हो।
: *इस संस्करण को हिंदी में छापने के दो उद्देश्य हैं। मुख्य उद्देश्य यह है कि मैं जानना चाहता हूँ कि, गुजराती पढ़ने वालों को देवनागरी लिपि में पढ़ना कितना अच्छा लगता है। मैं जब दक्षिण अफ़्रीका में था तब से मेरा स्वप्न है कि संस्कृत से निकली हर भाषा की एक लिपि हो, और वह देवनागरी हो। पर यह अभी भी स्वप्न ही है। एक-लिपि के बारे में बातचीत तो खूब होती हैं, लेकिन वही ‘बिल्ली के गले में घंटी कौन बाँधे’ वाली बात है। कौन पहल करे! गुजराती कहेगा ‘हमारी लिपि तो बड़ी सुंदर सलोनी आसान है, इसे कैसे छोडूँगा?’ बीच में अभी एक नया पक्ष और निकल के आया है, वह ये, कुछ लोग कहते हैं कि देवनागरी ख़ुद ही अभी अधूरी है, कठिन है; मैं भी यह मानता हूँ कि इसमें सुधार होना चाहिए। लेकिन अगर हम हर चीज़ के बिलकुल ठीक हो जाने का इंतज़ार करते रहेंगे तो सब हाथ से जायेगा, न जग के रहोगे न जोगी बनोगे। अब हमें यह नहीं करना चाहिए। इसी आजमाइश के लिए हमने यह देवनागरी संस्करण निकाला है। अगर लोग यह (देवनागरी में गुजराती) पसंद करेंगे तो ‘नवजीवन पुस्तक’ और भाषाओं को भी देवनागरी में प्रकाशित करने का प्रयत्न करेगा।*

: *इस साहस के पीछे दूसरा उद्देश्य यह है कि हिंदी पढ़ने वाली जनता गुजराती पुस्तक देवनागरी लिपि में पढ़ सके। मेरा अभिप्राय यह है कि अगर देवनागरी लिपि में गुजराती किताब छपेगी तो भाषा को सीखने में आने वाली आधी दिक्कतें तो ऐसे ही कम हो जाएँगी।

: *इस संस्करण को लोकप्रिय बनाने के लिए इसकी कीमत बहुत कम रखी गयी है, मुझे उम्मीद है कि इस साहस को गुजराती और हिंदी पढ़ने वाले सफल करेंगे।*

इसी प्रकार [[विनोबा भावे]] का विचार था कि
: * हिंदुस्तान की एकता के लिये हिंदी भाषा जितना काम देगी, उससे बहुत अधिक काम देवनागरी लिपि देगी। इसलिए मैं चाहता हूँ कि सभी भाषाएँ देवनागरी में भी लिखी जाएँ। सभी लिपियाँ चलें लेकिन साथ-साथ देवनागरी का भी प्रयोग किया जाये। विनोबा जी "नागरी ही" नहीं "नागरी भी" चाहते थे। उन्हीं की सद्प्रेरणा से 1975 में नागरी लिपि परिषद की स्थापना हुई।*

=== विश्वलिपि के रूप में देवनागरी ===
बौद्ध संस्कृति से प्रभावित क्षेत्र नागरी के लिए नया नहीं है। [[चीन]] और [[जापान]] [[चित्रलिपि]] का व्यवहार करते हैं। इन चित्रों की संख्या बहुत अधिक होने के कारण भाषा सीखने में बहुत कठिनाई होती है। देववाणी की वाहिका होने के नाते देवनागरी भारत की सीमाओं से बाहर निकलकर चीन और जापान के लिए भी समुचित विकल्प दे सकती है। भारतीय मूल के लोग संसार में जहाँ-जहाँ भी रहते हैं, वे देवनागरी से परिचय रखते हैं, विशेषकर [[मॉरिशस]], [[सूरीनाम]], [[फ़िजी]], [[गयाना|गुयाना]], [[त्रिनिदाद]], [[टोबेगो]] आदि के लोग। इस तरह देवनागरी लिपि न केवल भारत के अंदर सारे प्रांतवासियों को प्रेम-बंधन में बाँधकर सीमोल्लंघन कर दक्षिण-पूर्व एशिया के पुराने वृहत्तर भारतीय परिवार को भी ‘बहुजन हिताय, बहुजन सुखाय’ अनुप्राणित कर सकती है तथा विभिन्न देशों को एक अधिक सुचारू और वैज्ञानिक विकल्प प्रदान कर ‘विश्व नागरी’ की पदवी का दावा इक्कीसवीं सदी में कर सकती है। उस पर प्रसार लिपिगत साम्राज्यवाद और शोषण का माध्यम न होकर सत्य, अहिंसा, त्याग, संयम जैसे उदात्त मानवमूल्यों का संवाहक होगा, असत्‌ से सत्‌, तमस्‌ से ज्योति तथा मृत्यु से अमरता की दिशा में। देवनागरी एक भारतीय लिपि है जिसमें अनेक भारतीय भाषाएँ तथा कई विदेशी भाषाएँ लिखी जाती हैं। यह बायें से दायें लिखी जाती है। इसकी पहचान एक क्षैतिज रेखा से है जिसे ‘शिरोरेखा’ कहते हैं। संस्कृत, पालि, हिंदी, मराठी, कोंकणी, सिंधी, कश्मीरी, हरियाणवी, डोगरी, खस, नेपाल भाषा (तथा अन्य नेपाली भाषाएँ), तमांग भाषा, गढ़वाली, बोड़ो, अंगिका, मगही, भोजपुरी, नागपुरी, मैथिली, संथाली, राजस्थानी बघेली आदि भाषाएँ और स्थानीय बोलियाँ भी देवनागरी में लिखी जाती हैं।

इसके अतिरिक्त कुछ स्थितियों में गुजराती, पंजाबी, बिष्णुपुरिया मणिपुरी, रोमानी और उर्दू भाषाएँ भी देवनागरी में लिखी जाती हैं। देवनागरी विश्व में सर्वाधिक प्रयुक्त लिपियों में से एक है। यह दक्षिण एशिया की १७० से अधिक भाषाओं को लिखने के लिए प्रयुक्त हो रही है।

=== लिपि-विहीन भाषाओं के लिये देवनागरी ===


दुनिया की कई भाषाओं के लिये देवनागरी सबसे अच्छा विकल्प हो सकती है क्योंकि यह यह बोलने की पूरी आज़ादी देता है। दुनिया की और किसी भी लिपि में यह नहीं हो सकता है। [[इंडोनेशिया]], [[वियतनाम]], [[अफ़्रीका]] आदि के लिये तो यही सबसे सही रहेगा। अष्टाध्यायी को देखकर कोई भी समझ सकता है की दुनिया में इससे अच्छी कोई भी लिपि नहीं है। अग‍र दुनिया पक्षपातरहित हो तो देवनागरी ही दुनिया की सर्वमान्य लिपि होगी क्योंकि यह पूर्णत: वैज्ञानिक है। [[अंग्रेज़ी भाषा|अंग्रेज़ी]] भाषा में वर्तनी (स्पेलिंग) की विकराल समस्या के कारगर समाधान के लिये देवनागरी पर आधारित [[देवग्रीक]] लिपि प्रस्तावित की गयी है।

== देवनागरी लिपि में सुधार ==
देवनागरी का विकास उस युग में हुआ था जब लेखन हाथ से किया जाता था और लेखन के लिए [[शिलालेख|शिलाएँ]], [[ताड़पत्र]], [[चर्मपत्र]], [[भोजपत्र]], [[ताम्रपत्र]] आदि का ही प्रयोग होता था। किंतु लेखन प्रौद्योगिकी ने बहुत अधिक विकास किया और [[मुद्रणालय|प्रिंटिंग प्रेस]], [[टाइपराइटर]] आदि से होते हुए वह कंप्यूटर युग में पहुँच गयी है जहाँ बोलकर भी लिखना संभव हो गया है। 
जब प्रिंटिंग एवं टाइपिंग का युग आया तो देवनागरी के यंत्रीकरण में कुछ अतिरिक्त समस्याएँ सामने आयी जो रोमन में नहीं थीं। उदाहरण के लिए रोमन टाइपराइटर में अपेक्षाकृत कम कुंजियों की आवश्यकता पड़ती थी। देवनागरी में संयुक्ताक्षर की अवधारणा होने से भी बहुत अधिक कुंजियों की आवश्यकता पड़ रही थी। ध्यातव्य है कि ये समस्याएँ केवल देवनागरी में नहीं थी बल्कि रोमन और 
सिरिलिक को छोड़कर लगभग सभी लिपियों में थी। चीनी और उस परिवार की अन्य लिपियों में तो यह समस्या अपने गंभीरतम रूप में थी।

इन सामयिक समस्याओं को ध्यान में रखते हुए अनेक विद्वानों और मनीषियों ने देवनागरी के सरलीकरण और मानकीकरण पर विचार किया और अपने सुझाव दिए। इनमें से अनेक सुझावों को क्रियान्वित नहीं किया जा सका या उन्हें अस्वीकार कर दिया गया। कहने की आवश्यकता नहीं है कि कंप्यूटर युग आने से (या प्रिंटिंग की नई तकनीकी आने से) देवनागरी से संबंधित सारी समस्याएँ स्वयं समाप्त हों गयीं।

भारत के स्वाधीनता आंदोलनों में हिंदी को [[राष्ट्रभाषा]] का दर्जा प्राप्त होने के बाद लिपि के विकास व मानकीकरण हेतु कई व्यक्तिगत एवं संस्थागत प्रयास हुए। सर्वप्रथम [[मुंबई|बंबई (मुंबई)]] के [[महादेव गोविंद रानडे|महादेव गोविंद रानाड़े]] ने एक लिपि सुधार समिति का गठन किया। तदनंतर महाराष्ट्र साहित्य परिषद [[पुणे]] ने सुधार योजना तैयार की। सन १९०४ में [[बाल गंगाधर तिलक]] ने अपने [[केसरी (समाचारपत्र)|केसरी]] पत्र में देवनागरी लिपि के सुधार की चर्चा की। परिणामस्वरूप  देवनागरी के टाइपों की संख्या १९० निर्धारित की गयी और इन्हें 'केसरी टाइप' कहा गया।

आगे चलकर [[विनायक दामोदर सावरकर|सावरकर बंधुओं]] ने 'अ' की [[बारहखड़ी]] प्रयोग करने का सुझाव दिया ( अर्थात् 'ई' न लिखकर अ पर बड़ी ई की मात्रा लगायी जाय)। [[गोरख प्रसाद|डॉ॰ गोरख प्रसाद]] ने सुझाव दिया कि मात्राओं को व्यंजन के बाद दाहिने तरफ अलग से रखा जाय। [[श्यामसुन्दर दास|डॉ॰ श्यामसुंदर दास]] ने [[अनुस्वार]] के प्रयोग को व्यापक बनाकर देवनागरी के सरलीकरण के प्रयास किये (पंचमाक्षर के बदले अनुस्वार के प्रयोग)। इसी प्रकार श्रीनिवास का सुझाव था कि महाप्राण वर्ण के लिए अल्पप्राण के नीचे ऽ चिह्न लगाया जाय। १९४५ में [[काशी नागरी प्रचारिणी सभा]] द्वारा अ की बारहखड़ी और श्रीनिवास के सुझाव को अस्वीकार करने का निर्णय लिया गया।

देवनागरी के विकास में अनेक संस्थागत प्रयासों की भूमिका भी अत्यंत महत्त्वपूर्ण रही है। १९३५ में [[अखिल भारतीय हिंदी साहित्य सम्मेलन|हिंदी साहित्य सम्मेलन]] ने [[नागरी लिपि सुधार समिति]] के माध्यम से 'अ' की बारहखड़ी और शिरोरेखा से संबंधित सुधार सुझाए। इसी प्रकार, १९४७ में [[नरेन्द्र देव|आचार्य नरेंद्र देव]] की अध्यक्षता में गठित एक समिति ने बारहखड़ी, मात्रा व्यवस्था, अनुस्वार व अनुनासिक से संबंधित महत्त्वपूर्ण सुझाव दिये। देवनागरी लिपि के विकास हेतु [[भारत सरकार]] के शिक्षा मंत्रालय ने कई स्तरों पर प्रयास किये हैं। सन् १९६६ में मानक देवनागरी वर्णमाला प्रकाशित की गई और १९६७ में ‘हिंदी वर्तनी का मानकीकरण’ प्रकाशित किया गया। १९८३ में ‘देवनागरी लिपि तथा हिंदी की वर्तनी का मानकीकरण’ प्रकाशित किया गया।

== देवनागरी के संपादक व अन्य सॉफ़्टवेयर ==

*'इंटरनेट पर हिंदी के साधन** देखिये।

== देवनागरी से अन्य लिपियों में रूपांतरण ==

* [[आइट्राँस|ITRANS]] (iTrans) निरूपण, देवनागरी को लैटिन (रोमन) में परिवर्तित करने का आधुनिकतम और अक्षत (lossless) तरीका है। ([https://web.archive.org/web/20071220221814/http://www.aczoom.com/itrans/online/ Online Interface to iTrans])
* आजकल अनेक कंप्यूटर प्रोग्राम उपलब्ध हैं जिनकी सहायता से देवनागरी में लिखे पाठ को किसी भी [[भारतीय लिपियाँ|भारतीय लिपि]] में बदला जा सकता है। 
* कुछ ऐसे भी कंप्यूटर प्रोग्राम हैं जिनकी सहायता से देवनागरी में लिखे पाठ को लातिनी (लैटिन), अरबी, चीनी, क्रिलिक, आईपीए (IPA) आदि में बदला जा सकता है। ([https://web.archive.org/web/20080103135148/http://demo.icu-project.org/icu-bin/translit ICU Transform Demo])
* [[यूनिकोड]] के पदार्पण के बाद देवनागरी का रोमनीकरण (romanization) अब अनावश्यक होता जा रहा है, क्योंकि धीरे-धीरे कंप्यूटर, स्मार्टफ़ोन तथा अन्य डिजिटल युक्तियों पर देवनागरी को (और अन्य लिपियों को भी) पूर्ण समर्थन मिलने लगा है।

==संगणक कुंजीपटल पर देवनागरी==

[[चित्र:Devanagari INSCRIPT Keyboard.JPG|center|600px|thumb|[[इंस्क्रिप्ट]] कुंजीपटल पर देवनागरी वर्ण (Windows, Solaris, Java)]]


== देवनागरी यूनिकोड ==




== संदर्भ ==


== इन्हें भी देखें ==


* [[देवनागरी वर्णमाला]]
* [[देवनागरी का इतिहास]]
* [[देवनागरी यूनिकोड खण्ड|देवनागरी यूनिकोड खंड]]
* [[नागरीप्रचारिणी सभा|नागरी प्रचारिणी सभा]]
* [[नागरी संगम पत्रिका]]
* [[नागरी एवं भारतीय भाषाएँ]]
* [[गौरीदत्त]] - देवनागरी के महान प्रचारक
* [[देवनागरी टंकण]]
* [[विकिपीडिया:इण्टरनेट पर हिन्दी के साधन|हिंदी के साधन इंटरनेट पर]]

* [[हण्टेरियन लिप्यन्तरण|हंटेरियन लिप्यन्तरण]]
* [[इंस्क्रिप्ट]]
* [[इस्की]] (ISCII)
* [[ब्राह्मी लिपि]]
* [[ब्राह्मी परिवार की लिपियाँ]]
* [[भारतीय लिपियाँ]]
* [[नंदिनागरी]]
* [[पूर्वी नागरी लिपि]]
* [[भारतीय संख्या प्रणाली]]
* [[श्वा]] (Schwa)


== बाहरी कड़ियाँ ==

* [https://web.archive.org/web/20070802213750/http://www.cs.colostate.edu/~malaiya/images/brah11.gif ब्राह्मी-लिपि परिवार का वृक्ष] — इसमें ब्राह्मी से उत्पन्न लिपियों की समय-रेखा का चित्र दिया हुआ है।
* [https://web.archive.org/web/20070802213736/http://www.cs.colostate.edu/~malaiya/images/south1.gif पहलवी-ब्राह्मी लिपि से उत्पन्न दक्षिण-पूर्व एशिया की लिपियों की समय-रेखा]
* [https://web.archive.org/web/20120504015152/http://prabhasakshi.com/ShowArticle.aspx?ArticleId=120502-125738-440010 हर ढाँचे में आसानी से ढल जाती है नागरी] (डॉ॰ जुबैदा हाशिम मुल्ला; 02 मई 2012)
* [https://web.archive.org/web/20100202012030/http://tlt.its.psu.edu/suggestions/international/bylanguage/devanagarichart.html Unicode Entity Codes for the Devanāgarī Script]
* https://web.archive.org/web/20030801223449/http://www.ancientscripts.com/devanagari.html
* https://web.archive.org/web/20140901145421/http://www.unicode.org/charts/PDF/U0900.pdf
* [https://web.archive.org/web/20120303231323/http://cs.jhu.edu/~habib/papers/LangIndPaper.pdf Language Independent Speech Compression using Devanagari Phonetics]
* [https://web.archive.org/web/20110520222133/http://books.google.co.in/books?id=j3umF2zqe_wC&printsec=frontcover#v=onepage&q=&f=false राजभाषा हिंदी] (गूगल पुस्तक ; लेखक - भोलानाथ तिवारी)
* [http://groups.google.co.in/group/technical-hindi/browse_thread/thread/c922140a950b0a53?hl=en अंग्रेज़ी भी देवनागरी में लिखें]
* [https://web.archive.org/web/20110927060620/http://people.w3.org/rishida/scripts/pickers/devanagari/ **Devanagari character picker v11**]
* [https://web.archive.org/web/20140920153028/https://sites.google.com/site/sanskrtavak/home/resources/sa-ja **The Influence of Sanskrit on the Japanese Sound System'''] (James H. Buck, University of Georgia)
* देवनागरी लिपि एवं संगणक (अंबा कुलकर्णी, विभागाध्यक्ष, संस्कृत अध्ययन विभाग, हैदराबाद विश्वविद्यालय)
* देवनागरी लिपि एवं हिंदी वर्तनी का मानकीकरण

श्रेणी:देवनागरी
श्रेणी:लिपि
श्रेणी:हिंदी
श्रेणी:हिन्दी
श्रेणी:ब्राह्मी परिवार की लिपियाँ